Ilmselt jõuavad paljud meist kunagi äratundmisele, et kui sa ei suuda ennast teistele inimestele arusaadavaks teha või neid kõnetada, siis sa kaugele ei purjeta. Igavalt kirjutava (aja)kirjaniku tekste ei loeta. Pühakojas üksnes talle mõistetavat tõde kuulutava kirikuõpetaja kogudus kuivab kokku. Kuivikust õpetaja tunnis räägivad lapsed omavahel juttu ega õpi midagi. Ülikeerulisi lauselohesid moodustava teadlase hoiatusi ei võeta kuulda.